section_heading: Društveno odgovorno poslovanje
paragraph_text: Cilj Hrvatske Lutrije nije samo uspješno poslovanje već i pronalaženje načina kako dati svoj doprinos široj društvenoj zajednici. Po uzoru na dobru praksu srodnih i uspješnih tvrtki u Europi i svijetu, Hrvatska Lutrija redovito i uspješno sudjeluje u akcijama opće dobrobiti i financijski podupire vrijedne projekte u različitim djelatnostima. Područje tog djelovanja je široko, od financiranja potreba mladih i sporta, kulture i umjetnosti, do obrazovanja i znanosti te humanitarnog djelovanja i zaštite zdravlja. Kriteriji za raspodjelu utvrđeni su sukladno nacionalnim strategijama i programima zadovoljavanja javnih potreba u odgovarajućim djelatnostima te sukladno programima za poticanje razvoja civilnog društva, a iskazuju se udjelom pojedinih programskih aktivnosti u ukupnom dijelu prihoda od igara na sreću određenih člankom 8. stavkom 2. Zakona o igrama na sreću. Raspodjelom dijela prihoda od igara na sreću utvrđuje se izdvajanje za organizacije i to: - 35,00% onima koje promiču razvoj sporta; - 5,58% onima koje pridonose borbi protiv zlouporabe droga i svih drugih oblika ovisnosti; - 9,11% onima koje se bave socijalnom i humanitarnom djelatnošću; - 16,20% onima koje se bave problemima i zadovoljavanjem potreba osoba s invaliditetom; - 5,18% onima koje se bave tehničkom kulturom; - 11,89% onima koje se bave kulturom; - 4,00% onima koje se bave izvaninstitucionalnom naobrazbom i odgojem djece i mladih; - 13,04% onima koje pridonose razvoju civilnoga društva.